Okresná prokuratúra Žilina 
Moyzesova 20, 011 56 Žilina 1

Sp. zn. : 2 Pv 587/13/5511	Žilina, 6.2.2014
EEČ : 2-43-76-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	trvalé bydlisko: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 500,00 € 
b.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  Žilina pod spisovou značkou ORP-690/2-OVK-ZA-2013.
dňa 06.07.2013 v čase asi o 10.00 hod. v obci Petrovice, okr. Bytča, vošiel na oplotený pozemok prislúchajúci k rodinnému domu č. XXXXX a to tak, že potom ako bol upozornený XXXXX na rušenie nočného kľudu na ulici pred ich domom a v čase keď sa XXXXX vracal na pozemok vez veľkú bránu, ktorú začal zatvárať a potom ako bol XXXXX upozornený aby odstúpil od ich brány, túto silou pretlačil a vošiel na pozemok, pristúpil k pani XXXXX, stojacej vedľa je manžela, a túto jeden krát udrel dlaňou do pravej časti tváre, čím jej spôsobil podľa znaleckého posudku č. 150/2013 zranenie - pomliaždenie tváre v oblasti pravej strany tváre, pomliaždenie sánky vpravo a zlomeninu (prasklinu) bočnej steny čeľustnej dutiny vpravo s dobou práceneschopnosti v trvaní 21 až 28 dní.

Odôvodnenie: 
	Vyšetrovateľ PZ, ORPZ OKP Žilina uznesením pod sp. zn. ČVS:ORP-690/2-OVK-ZA-2013 zo dňa 06.07.2013 podľa § 199 ods. 1 Tr. poriadku začal trestné stíhanie pre prečin porušovania domovej slobody podľa § 194 ods. 1, ods. 2 písm. a/ Tr. zákona a prečin ublíženia na zdraví podľa § 156 ods. 1 Tr. zákona a súčasne týmto uznesením podľa § 206 ods. 1 Tr. poriadku vzniesol obvinenie XXXXX tak, ako je uvedené vo výrokovej časti tohto uznesenia.	
Skutočnosť uzatvorenia zmieru medzi obvineným XXXXX, nar. XXXXX a poškodenou XXXXX, nar. 04.06.1971 je zrejmá z dohody o náhrade škody - zmier uzatvorenej   dňa  24.01.2014   v kancelárii   probačného  a   mediačného    úradníka Okresného súdu v Žiline pod sp. zn. 2M 1/2014. V priebehu mediácie sa obvinený k spáchaniu skutku, ktorý sa mu kladie za vinu, priznal v plnom rozsahu, obsahu obvinenia porozumel a je si vedomý dôsledkov schválenia zmieru. So schválením zmieru súhlasil a tento uzatvoril s poškodenou XXXXX dobrovoľne. Na konaní bol prítomný aj obhajca obvineného XXXXX a právny zástupca poškodenej XXXXX.
Rovnako bola zo strany mediačného a probačného úradníka vypočutá aj samotná poškodená, ktorá taktiež uviedla, že súhlasí so schválením zmieru, ktorý uzatvorila s obvinenými dobrovoľne. Poškodená žiadala od obvineného náhradu škody vo výške 3.500,- Eur. Táto škoda bola obvineným uhradená, o čom svedčí priložený doklad o jej úhrade (vyhlásenie poškodenej) vo vyšetrovacom spise po skončení mediácie.
Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol doposiaľ potrestaný súdom.
V rámci dohody o uzatvorení zmieru zo dňa 24.01.2014 XXXXX stanovil mediačný a probačný úradník peňažnú sumu určenú na verejnoprospešné účely na 200,-Eur, pričom 100 %, z tejto peňažnej sumy, teda 200,- Eur bude určených štátu na peňažnú pomoc poškodeným trestnými činmi. 
Celá suma 200,- Eur zo strany XXXXX bola vložená na depozitný účet Krajskej prokuratúry v Žiline, č. ú. 7000231396/8180, variabilný symbol 5511, konštantný symbol 0308 a špecifický symbol 2Pv 587/13. Táto suma bola už uhradená.
Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon vo svojej osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov, a boli splnené podmienky uvedené v § 220 ods. 1 písm. a/ až c/ Tr. poriadku.	
Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Michal Jamrich
prokurátor